CELEX: 62019TN0009
Language: mt
Date: 2019-01-08 00:00:00
Title: Kawża T-9/19: Rikors ippreżentat fit-8 ta’ Jannar 2019 – ClientEarth vs BEI

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/43
            
         
      Rikors ippreżentat fit-8 ta’ Jannar 2019 – ClientEarth vs BEI
      (Kawża T-9/19)
      (2019/C 72/55)
      Lingwa tal-kawża: l-Ingliż
      
         Partijiet
      
      
         Rikorrenti: ClientEarth (Londra, ir-Renju Unit) (rappreżentanti: J. Flynn, QC u H. Leith, barrister)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-rifjut tal-BEI li jwettaq reviżjoni interna skont l-Artikolu 10 tar-Regolament ta’ Aarhus (1);
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq żbalji ta’ liġi mwettqa fl-applikazzjoni tar-Regolament ta’ Aarhus, fir-rigward tal-istatus ta’ ClientEarth bħala organizzazzjoni mhux governattiva, tal-kunċett ta’ “att amministrattiv”, tad-definizzjoni ta’ miżuri ta’ portata individwali, tal-effetti ġuridiċi tad-deċiżjoni tal-Bord tad-Diretturi tal-BEI, kif ukoll tal-limiti tad-“dritt tal-ambjent”.
               
            
                  2.
               
               
                  It-tieni motiv ibbażat fuq in-nuqqas tal-konvenut li jagħti raġunijiet adegwati hekk kif meħtieġ mill-Artikolu 296 TFUE.
               
            
         (1)  Regolament (KE) Nru 1367/2006 tal-Parlament Ewropew u tal-Kunsill tas- 6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).